cyanic-selkie/wikianc huggingface dataset:
გაბრიელ მეგრელიშვილი
ბიოგრაფია
1930 წელს დაამთავრა თბილისის სახელმწიფო უნივერსიტეტის ეკონომიკური ფაკულტეტი. 1940-1945 წლებში იყო საქართველოს სასოფლო-სამეურნეო ინსტიტუტის პოლიტიკური ეკონომიის კათედრის გამგე. 1945-1956 წლებში ხელმძღვანელობდა ასპირანტურის განყოფილებას სსრკ მეცნირებათა აკადემიის ეკონომიკის ინსტიტუტში. 1968 წლიდან იყო თსუ-ს ეკონომიკის ფაკულტეტის პოლიტეკონომიის კათედრის პროფესორი. მისი ნაშრომები ეძვნება ქართული ეკონომიკური აზრის ისტორიის საკითხებს და პოლიტეკონომიის პრობლემებს.
ლიტერატურა
კატეგორია:დაბადებული 1906 კატეგორია:დაბადებული 1 იანვარი კატეგორია:გარდაცვლილი 1978 კატეგორია:გარდაცვლილი 7 ნოემბერი კატეგორია:ქართველი ეკონომისტები კატეგორია:ჩოხატაურის მუნიციპალიტეტში დაბადებულები კატეგორია:თბილისის სახელმწიფო უნივერსიტეტის კურსდამთავრებულები გაბრიელ
გრატა
მათი სხეულის სიგრძეა 12–18 სმ. შეხედულებითა და აგებულებით ბეღურებსა და მთიულებს ჰგვანან, თუმცა მათგან შედარებით მცირე და კონუსის ფორმის ნისკარტით განსხვავდებიან, რომელსაც ძირში „ტეხილი“ ახასიათებს. სახეობების უმრავლესობას სასაზე განვითარებული აქვთ რქოვანი ბორცვი, იყენებენ თესლისთვის ჩენჩოს შემოსაცლელად. კუდი მცირედაა ამოკვეთილი, საჭის ბუმბულის კიდეებზე დიდი თეთრი ლაქები აქვთ (არსებობს გამონაკლისი შემთხვევები). შეფერილობაში შერწყმულია წითურ-ჟანგმიწოვანი, შავი, წაბლისფერი, მურა, რუხი ელფერი; რიგ სახეობებში ვხვდებით ყვითელ ფერსაც. ზრდასრული მამრები საქორწინო მოკაზმულობით, როგორც წესი, დედლებისაგან ბევრად კაშკაშა ფერებითა და შებუმბვლის ნახატებით (კაპიუშონი, ულვაშები, ქუდი, გულისპირი) გამოირჩევიან. შემოდგომით სქესობრივი დიმორფიზმი სუსტადაა გამოხატული, მამლის კაშკაშა ტონები შენიღბულია ახალი შებუმბვლის რუხ-ჟანგმიწოვანი არშიებით. ახალგაზრდა გრატები დედალს ჰგვანან. უმეტესობის გალობა მოკლე და წკრიალა, რაკრაკის გამეორებით. მამლები ჩვეულებრივ ღეროებისა და ბუჩქის წვერებზე, ქვებზე და ნაგებობებზე გალობენ.
იკვებებიან თესლებით (უპირატესად ბალახოვანი მცენარეების), ბუდობის პერიოდში — მწერებით. აქტიურები არიან დღის ნათელ პერიოდში, საკვებს მიწაზე ან მიწისპირა იარუსზე მოიპოვებენ.
ცნობილია 50-მდე სახეობა. გავრცელებული არიან ევრაზიასა (ტროპიკების ჩათვლით) და აფრიკაში; გვხვდებიან ტუნდრიდან ნახევარუდაბნოსა და მთებამდე. როგორც წესი, უპირატესობას ანიჭებენ ნახევრად ღია მოზაიკურ ლანდშაფტებს — მეჩხერ ტყეს, ტყესტეპს, სავანას.
საქართველოში გვხვდება მეფეტვია, ჩვეულებრივი გრატა, შავთავა გრატა, ბაღის გრატა, მთის გრატა. ისინი მიეკუთვნებიან მობინადრე და მობუდარ გადამფრენ ფორმებს. ლერწმის გრატა აქ მხოლოდ მიმოფრენისას გვხვდება.
ბუდობენ ცალკეულ წყვილებად; ჯამისებურ ბუდეს მიწაზე აკეთებენ, იშვიათად ბუჩქებზე ან დაფარულ ადგილებში. დედალი დებს 5–7 ჭრელნაჭუჭიან კვერცხს, კრუხობს თვითონ, ამ პერიოდში მას მამალი კვებავს, ზოგჯერ მამალიც მონაწილეობს კრუხობაში. ინკუბაცია 8–14 დღე გრძელდება. შემოდგომისთვის ახალი თაობა გუნდებში ერთიანდება. წელიწადში ზოგჯერ ორჯერაც მრავლდებიან. მიგრაციისა და გამოზამთრების დროს გუნდებად არიან, რომელშიც 100-მდე წევრია. არის როგორც გადამფრენი, ისე მომთაბარე სახეობები. ცნობილია ფართო სახეობათაშორისი ჰიბრიდიზაციის შემთხვევები.
სქოლიო
*
თათარაშვილები
თათარაშვილები — ქართული გვარი.
თათარაშვილების ადრინდელი გვარი გადმოცემით ქავთარაძე ყოფილა. ერთ-ერთი ქავთარაძე თათრებს მთიულეთიდან გაუტაციათ. დიდი ხნის შემდეგ თავი დაუხსნია და მცხეთაში დასახლებულა. მის შთამომავლობას ამის გამო თათარაშვილობა მიუღია.
რესურსები ინტერნეტში
*
სანტილიანა-დელ-მარი
სანტილიანა-დელ-მარი (Santillana del Mar) — ქალაქი და მუნიციპალიტეტი ესპანეთში, შედის კანტაბრიის პროვინციის კოსტა-ოქსიდენტალის კომარკის შემადგენლობაში. ფართობი — 28,46 კმ². მოსახლეობა — 4229 კაცი (2020 წ.).
ადგილის დედა (რუსიანი)
ადგილის დედა — არქიტექტურული ძეგლი საგარეჯოს მუნიციპალიტეტის სოფელ რუსიანში, სოფლის განაპირას, სასაფლაოსთან. სავარაუდოდ თარიღდება გვიანდელი შუა საუკუნეებით.
ეკლესია დარბაზულია. ნაგებია დაუმუშავებელი, მოზრდილი ზომის ნატეხი ქვიშაქვითა და კირის ხსნარით. გარედან კედლების საპირე წყობაში მოქცეულია ბრტყელი ქვა.თითქმის მთლიანაა დანგრეული, მისგან ფაქტობრივად აღმოსავლეთ კედელიღა დგას. თუმცა, მასაც დიდი ნაწილი აკლია. ინტერიერში ამოსულია დიდი ხე. შესასვლელი ეკლესიას სამხრეთიდან ჰქონია. აღმოსავლეთით ნახევარწრიული აფსიდის ღერძზე გაჭრილია ზემოთკენ ოდნავ შევიწრვებული, თარაზულად გადახურული სარკმელი. სარკმლის სამხრეთით ნიშაა, რომელიც ტლანქად დამუშავებული ოთხი ქვითაა გამოყვანილი. გარედან, საკურთხევილს სარკმელი, გადახურულია ქვიშაქვის ერთ ქვაში გამოკვეთილი თაღით, რომელსაც თავდაპირევლი ფორმა, დაზიანების გამო შეცვლილი აქვს.
ლიტერატურა
კატეგორია:საგარეჯოს მუნიციპალიტეტის ტაძრები
პოლ კონსტანი
პოლ კონსტანი (Paul Henri Benjamin Balluet d'Estournelles de Constant, დ. 22 ნოემბერი, 1852 - გ.15 მაისი, 1924) – ფრანგი დიპლომატი და პოლიტიკოსი საერთაშორისო არბიტრაჟის ადვოკატი და ნობელის პრემიის ლაურეტი 1909 წელს.
ბიოფრაფია
მარცხნივ|მინი დაიბადა ლა-ფლეშში, სარტში, ლუარის რეგიონში, ძველ არისტოკრატულ ოჯახში, რომელთა გენეალოგია ჯვაროსნებსაც მოიცავდა. ცნობილი რევოლუციური ხანის მწერალი და პოლიტიკოსი ბენჟამინ კონსტანი მისი დიდი ბიძა იყო. სამართლის და აღმოსავლური ენების შესწავლის შემდეგ პარიზში Lycée Louis-le-Grand -ში(ლუი დიდის ლიცეუმში), კონსტანი შეუდგა დიპლომატიურ საქმიანობას 1876 წელს.
როგორც დეპუტატი და სენატორი, კონსტანი აქტიურად ჩაერთო კოლონიალურ საკითხებში, მუდმივად ეწინააღმდეგებოდა მესამე რესპუბლიკის კოლონიალურ პოლიტიკას. მკაცრად აკრიტიკებდა საფრანგეთის კოლონიალურ წესებს მადაგასკარის მიმართ.
ის იყო დრეიფრუსის მომხრე და მხარს უჭერდა ემილ ზოლას ნეშტის პანთეონში დაკრძალვას მონმარტრის სასაფლაოდან.
დაქორწინდა ამერიკელ დეიზი სედვიკ ბერენდზე. ის მუდმივად მოგზაურობდა და წერდა ამერიკის შეერთებული შტატების შესახებაც.
საერთაშორისო მოღვაწეობა
მიუხედავად კონსტანის არისტოკრატიული წარმომავლობისა, იყო რადიკალური რესპუბლიკელი. მას სწამდა ევროპის კულტურული ხალხების გაერთიანების ევროპის შეერთებული შტატების სახელის ქვეშ. მისი აზრით, საერთაშორისო თემის კარგი ორგანიზება იყო მშვიდობის გარანტი.
მან უბიძგა ენდრიუ კარნეგს, რათა თანხა შეეწირა მშვიდობის სასახლისთვის. პირველ მსოფლიო ომამდე ის მუშაობდა გერმანიის და საფრანგეთის შერიგების საკითხებზე. 1918 წელს მას გერმანიისთვის მხოლოდ მშვიდობა სურს და აკრიტიკებს ვერსალის პოლიტიკას, რაც მისი აზრით ძალიან უხეში იყო. ასევე დიდ იმედს ამყარებს ახალ ერთა ლიგაზე.
კონსტანს მიეწერება საერთაშორისო ურთიერთობების გაუმჯობესება. ის იყო მუდმივი საარბიტრაჟო სასამართლოს წევრი 1900 წლიდან. საფრანგეთის წარმომადგენელი ჰააგის ორივე სამშვიდობო კონფერენციაზე (1898 და 1907).
კონსტანმა დაწერა ისტორიული და პოლიტიკური ნაშრომები და არასტანდარტული დრამატურგიული ნაწარმოებები. მუდმივად აწვდიდა ნაშრომებს გაზეთებს Le Temps, La Revue de Paris, და La Revue des deux mondes.
მემკვიდრეობა
მინი ლა-ფლეშში, მის მშობლიურ ქალაქში, ორი სკოლა ატარებს მის სახელს.
ქოჩორთ წმინდა გიორგის ეკლესია
ქოჩორთ წმინდა გიორგის ეკლესია — არქიტექტურული ძეგლი დუშეთის მუნიციპალიტეტის სოფელ წინამხრის ჩრდილოეთით, 0,5 კილომეტრზე, მაღალი მთის თხემზე. განეკუთვნება შუა საუკუნეებს. ეკლესია დარბაზულია (5,2 x 3,3 მეტრი), ნაგებია ნატეხი ქვის ირეგულარული წყობით. შესასვლელი სამხრეთიდან აქვს. აღმოსავლეთით მცირე სიღრმის აფსიდია, რომლის ღერძზე სწორკუთხა, გარეთკენ ოდნავ შევიწროებული სარკმელია. აფსიდის გვერდებში თითო მცირე ზომის ნიშია. ეკლესიის აღმოსავლეთით, ათიოდე მეტრის მანძილზე, შემორჩენილია ნაგებობის ნაშთი.
პოლ კონსტანი
მემკვიდრეობა
სამართლის ამფითეატრიც მის სახელს ატარებს, ეკონომიკური მეცნიერების და მენეჯმენტის მეინის უნივერსიტეტში (Université du Maine).
მონუმენტი, მისი ბიუსტით, რომელიც პოლ ლანდოვსკის შესრულებულია ასევე მას ეძღვნება და მდებარეობს იაკობინელების მოედანზე (Place des Jacobins 48.0083791°N 0.1999867°E)
სქოლიო
კატეგორია:დაბადებული 22 ნოემბერი კატეგორია:დაბადებული 1852 კატეგორია:გარდაცვლილი 15 მაისი კატეგორია:გარდაცვლილი 1924 კატეგორია:ნობელის პრემიის ლაურეატები მშვიდობის განმტკიცებაში კატეგორია:ფრანგი დიპლომატები კატეგორია:ნობელის პრემიის ლაურეატები ანბანის მიხედვით კატეგორია:ფრანგი ნობელის პრემიის ლაურეატები კატეგორია:პაციფისტები
ქოჩორთ წმინდა გიორგის ეკლესია
ლიტერატურა
კატეგორია:დუშეთის მუნიციპალიტეტის ტაძრები
სირვენტა
სირვენტა (sirventes, serventois) — სტროფული სიმღერა ან პოლემიკური ხასიათის ლექსი XII-XIII საუკუნები პროვანსულ ლირიკაში, ძირითადად პოლიტიკურ და სოციალურ თემებზე (მაგალითად, სირვენტაში დატირებულია მაროკოელთა მიერ ესპანეთის მიწების მიტაცება, შექებულია რაინდების ჯვაროსნული ლაშქრობანი, მხილებულია ფეოდალთა პარაზიტობა და ასე შემდეგ) სირვენტარებს წერდნენ ტრუბადურები პეირე კარდენალი, ბერტრან დე ბორნი, მონტან სარტრი და სხვა.
ლიტერატურა
კატეგორია:პოეზიის ჟანრები კატეგორია:ოქსიტანური ლიტერატურის ჟანრები
მეცინგენი
სქოლიო
კატეგორია:ბადენ-ვიურტემბერგის თემები
ტარიელაშვილები
ტარიელაშვილები (მხ. რ. ტარიელაშვილი) — ფეოდალური საგვარეულო აღმოსავლეთ საქართველოში, რომელიც პირველად გვხვდება 1693 წლის ვენახის გაცვლილობის დოკუმენტში, სადაც მოწმედ იხსენიება მოურავი ფარსათან ტარიელაშვილი. გვარის სახელწოდება წარმოდგება მამაკაცის სახელიდან — ტარიელი (Δαρεῖος, Dareios; Darius) რომელიც ნიშნავს „მეფე გმირს“. გვარი მოხსენიებულია 1783 წლის ქართლ-კახეთის თავად-აზნაურთა სიაში, რომელიც დაერთო გეორგიევსკის ტრაქტატს. 1915 წელს რუსეთის იმპერატორის ბრძანებით, რუსეთის იმპერიის ქალაქ ტამბოვში გვარმა მიიღო თავადის ტიტული (Титул Князя). ტარიელაშვილების უძველესი საგვარეულო დოკუმენტები არ არის შემონახული, რაც მნიშვნელოვნად ართულებს ამ ფეოდალური გვარის პირობების გარკვევას. იოანე ბაგრატიონის-ბატონიშვილის (1768–1830) გენეალოგიური ნაშრომის მიხედვით „შემოკლებით აღწერა საქართველოსა შინა მცხოვრებთა თავადთა და აზნაურთა გვარებისა“, გვარის წარმოშობა უკავშირდება ანატოლიის რეგიონს.
საგვარეულო ლეგენდის და გვარში დარჩენილი გადმოცემის მიხედვით, გვარის წარმოშობა უკავშირდება ბერძენ დიდგვაროვანს, რომელიც XIV საუკუნეში, ბიზანტიის ისლამიზაციის (თურქიზაციის) გამო გადმოსახლდა აღმოსავლეთ საქართველოში, რის შედეგადაც მისმა შთამომავლობამ მიიღო ტარიელაშვილობა.
სქოლიო
კატეგორია:საქართველოს ფეოდალური საგვარეულოები
ერნსტ თეოდორ ჰოფმანი
ერნსტ თეოდორ ამადეუს ჰოფმანი (Ernst Theodor Amadeus Hoffmann; დ. 24 იანვარი, 1776, კენიგსბერგი — გ. 25 ივნისი, 1822, ბერლინი) — გერმანელი მწერალი და კომპოზიტორი.
ჰოფმანი დაიბადა 1776 წლის 24 იანვარს, ქალაქ კენიგსბერგში. მართალია ჰოფმანი ახალგაზრდობიდანვე გატაცებულია ლიტერატურითა და ხელოვნებით, მაგრამ უნივერსიტეტის დამთავრების შემდეგ იძულებულია, იურისტის კარიერაზე დაიწყოს ფიქრი. 1803 წელს ჰოფმანი ვარშავაშია. იმხნად იგი უმთავრესად საკომპოზიტორო საქმიანობითაა გატაცებული, ტრიალებს მუსიკოსთა წრეში. 1806 წელს ვარშავაში ნაპოლეონის ჯარები შედიან. უადგილოდ დარჩენილი ჰოფმანი იძულებულია ბერლინს მიაშუროს. მიუხედავად უკიდურესი ხელმოკლეობისა, მწერალი იმედს მაინც არ კარგავს, რომ ბოლოს და ბოლოს ეღირსება საყვარელ საქმეს ― ხელოვნებას მოახმაროს თავისი ნიჭი და ძალ-ღონე. მაგრამ ნაპოლეონის მიერ განადგურებულ პრუსიაში არავის სჭირდება არც მისი იურიდიული განსწავლულობა და არც მისი მხატვრული მაღალნიჭიერება. ამაოდ სთავაზობს იგი თავის ნახატებს და მუსიკალურ ნაწარმოებებს რედაქციებსა და გამომცემლობებს. ბოლოს და ბოლოს ცოტა ხნით იწყებს მუშაობას ბამბერგში, თეატრის კაპელმაისტერად, თავს ირჩენს კერძო გაკვეთილებით, დროდადრო შიმშილობს.
1814 წლის შემოდგომაზე ჰოფმანი, იმ დროისათვის უკვე ცნობილი მწერალი, საცხოვრებლად ბერლინში გადადის და კვლავ სასამართლოს ჩინოვნიკი ხდება. იგი ცდილობს უნიათო, მოსაწყენი ყოველდღიურობა მეგობრებთან ურთიერთობით და შეხვედრებით შეალამაზოს. ხვდება მწერლებს: შამისოს, ბრენტანოს და ფუკეს; ამ უკანასკნელის ტექსტზე ქმნის რომანტიკულ ოპერას „უნდინე“. დიდი მეგობრობა აკავშირებს ჰოფმანს მსახიობ დევრიენტთან, გამომცემლებთან, მუსიკოსებთან. ჰოფმანს კომპოზიტორის დიდება ოპერა „უნდინემ“ მოუტანა, რომელიც 1816 წელს დიდი წარმატებით დაიდგა ბერლინის სამეფო თეატრში. მანამდე იგი ქმნის მთელ რიგ ოპერებს: „სიყვარული და ეჭვიანობა“ (1807), „უკვდავების წამალი“ (1808), კომიკურ ოპერას „მხიარული მუსიკოსები“ ბრენტანოს ნაწარმოების მიხედვით (1804), ბალეტს „არლეკინი“ (1809).
ჰოფმანი, რომელსაც მხოლოდ ხელოვნების სამსახური მიაჩნია ამქვეყნად ადამიანის მაღალ დანიშნულებად და სხვა ყველაფრისადმი გულგრილია, ბერლინში გადმოსვლის შემდეგ ინტერესით ადევნებს თვალყურს ოპოზიციურად განწყობილ სტუდენტთა წრეებს.სწორედ ბერლინში ყოფნის დროს ქმნის ჰოფმანი თავის საუკეთესო ნაწარმოებებს: „ღამის მოთხრობები“ (1816-17), „სერაპიონელი ძმები“ (1819-21) „ნამცეცა ცახესი, ცინობერად წოდებული“ (1819), „პრინცესა ბრამბილა“ (1920), კატა მურის ცხოვრებისეული ფილოსოფია“ (1821), „ოსტატი და რწყილი“ (1822).
1822 წელს მძიმედ დაავადებული მწერლის წინააღმდეგ სასამართლოში იქნა აღძრული საქმე მისი ზღაპრის, ოსტატი რწყილის" თაობაზე.იუსტიციის სამინისტრომ გამოსცა ბრძანება ნაწარმოების კონფისკაციის შესახებ, რადგან მის სიუჟეტში სასამართლო კომისიის თავმჯდომარის თაღლითობის ოსტატურად ჩაქსოვილი ამბავი დაინახა. სწორედ იმ დროს მძიმე სენმა მწერალი მთლიანად მიაჯაჭვა ლოგინს. ჰოფმანი გარდაიცვალა 1822 წლის 25 ივნისს, ბერლინში.
სქოლიო
კატეგორია:გერმანელი კომპოზიტორები კატეგორია:დაბადებული 1776 კატეგორია:გარდაცვლილი 1822 კატეგორია:სიფილისით გარდაცვლილები
ჰუნედოარის ჟუდეცი
ჰუნედოარის ჟუდეცი (Judeţul Hunedoara) — ჟუდეცი რუმინეთში, ტრანსილვანიის ოლქში. მდებარეობს სამხრეთი კარპატების, დასავლეთ რუმინეთის მთებისა და პოიანა-რუსკეს მთების მიჯნაზე. ფართობი 7063 კმ², მოსახლეობა 396 253 ადამიანი (2011). ადმინისტრაციული ცენტრი ქალაქი დევა. რელიეფი მეტწილად მთიანია. მდინარე მურეში ჟუდეცს კვეთს აღმოსავლეთიდან დასავლეთისაკენ. ჟუდეცის ფარგლებშია რეტეზატის ეროვნული პარკი. მთავარი სამრეწველო ცენტრია ჰუნედოარა და პეტროშანი.
ჟუდეცის ტერიტორიაზეა აგრეთვე დაკიის ციხესიმაგრეები, რომელიც შეტანილია იუნესკომ მსოფლიო მემკვიდრეობის სიაში.
რესურსები ინტერნეტში
კატეგორია:რუმინეთის ჟუდეცები
საიდუმლო მასალები (სეზონი 8)
სამეცნიერო ფანტასტიკური ტელესერიალ „საიდუმლო მასალების“ მერვე სეზონი აშშ-ში, Fox-ის ეთერში 2000 წლის 5 ნოემბერს გავიდა და დასრულდა 2001 წლის 20 ნოემბერს, 22 ეპიზოდის შემდეგ. ამ სეზონში მოქმედება მიმდინარეობს მას შემდეგ, რაც ფოქს მალდერი (დევიდ დუხოვნი) გატაცებულია უცხოპლანეტელების მიერ. მისი ძიება მიმდინარეობს სეზონის მეორე ნახევრამდე, შემდეგ კი ჩნდება ახალი სიუჟეტური ხაზი დანა სკალის (ჯილიან ანდერსონი) ფეხმძიმობის შესახებ. აღნიშნული ხაზი გაგრძელდა და დასრულდა მეცხრე სეზონში. თავად სეზონის მთავარი თემებია სიცოცხლე, სიკვდილი და რწმენა.
ამ სეზონში დუხოვნი მალდერს მეორეხარისხოვანი პერსონაჟის სახით განასახიერებდა და ჩნდებოდა მხოლოდ ეპიზოდების ნახევარში. წინა პლანზე წამოიწია რობერტ პატრიკის მიერ განსახიერებულმა ჯონ დოგეტმა, ხოლო მისი თანაშემწე იყო მონიკა რეისი, ანაბეთ გიშის შესრულებით. იგივე პერსონაჟი მეცხრე სეზონში ერთ-ერთ წამყვან როლს ასრულებდა. მსახიობთა გუნდის ცვლილებების გარდა, სიახლე იყო ეპიზოდების ტრადიციულ შესავალშიც, რომელიც მანამდე, პირველი სეზონიდან მოყოლებული, ყოველთვის ერთი და იგივე იყო.
მერვე სეზონი კრიტიკოსებმა დადებითად შეაფასეს, თუმცა მოყვარულების ძირითადი ნაწილი უკმაყოფილო იყო დუხოვნის მცირე როლით და იმით, რომ პატრიკი ანდერსონის ძირითადი თანაშემწე გახდა. თავდაპირველად სეზონის რეიტინგები მაღალი იყო, მაგრამ ყოველი ეპიზოდის მაყურებლების რაოდენობა საბოლოოდ დაახლოებით 13.53 მილიონამდე დაეცა (წინა სეზონის 14.2 მილიონისგან განსხვავებით). ამავე დროს სცენარისტმა კრის კარტერმა და მისმა გუნდმა შექმნეს სერიალი-განშტოება „მარტოხელა მონადირეები“.
ეპიზოდები
ეპიზოდები, აღნიშნული ორმაგი ჯვრით, წარმოადგენენ სერიალის მითოლოგიის ნაწილს.
სქოლიო
კატეგორია:2000 წლის ამერიკული ტელესეზონები კატეგორია:2001 წლის ამერიკული ტელესეზონები
ნოე მეგრელიშვილი
ნოე გიორგის ძე მეგრელიძე (დ. 6 ნოემბერი, 1898, შუა ფარცხმა — გ. ?) — ქართველი თერაპევტი, მედიცინის მეცნიერებათა დოქტორი (1954), პროფესორი (1956), საქართველოს სსრ მეცნიერების დამსახურებული მოღვაწე (1964)
ბიოგრაფია
1924 წელს დაამთავრა თბილისის სახელმწიფო უნივერსიტეტის სამკურნალო ფაკულტეტი. 1935 წლიდან მუშაობდა თბილისის ექიმთა დახელოვნების ინსტიტუტის თერაპიის კათედრაზე, 1959-1969 წლებში იყო კათედრის პროფესორი, 1969-1974 წლებში კათედრის გამგე. სწავლობდა რევმატიზმისა და გულ-სისხლძარღვთა სისტემის დაავადებებს. დაჯილდოებულია შრომის წითელი დროშის ორდენით და მედლებით.
ლიტერატურა
კატეგორია:დაბადებული 1898 კატეგორია:დაბადებული 6 ოქტომბერი კატეგორია:ქართველი თერაპევტები კატეგორია:ჩოხატაურის მუნიციპალიტეტში დაბადებულები კატეგორია:თბილისის სახელმწიფო უნივერსიტეტის კურსდამთავრებულები ნოე
ალექსანდროვკა (ბელორეცკის რაიონი)
ალექსანდროვკა  (Александровка) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 11 ადამიანი. რაიონულ ცენტრ ბელრეცკიდან დაშორებულია 112 კილომეტრით. უახლოესი რკინიგზის სადგურია ნიკნაია ტულმა, რომელიც დაშორებულია  კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (62%).
სქოლიო
კატეგორია:ბელორეცკის რაიონის სოფლები
LP (მომღერალი)
მინი|LP [[Zelt-Musik-Festival | ZMF 2018 წელს, ფრაიბურგი ]] ლაურა (ლორა) პერგოლიცი (Laura Pergolizzi; დ.18 მარტი, 1981) — ამერიკელი მომღერალი და კომპოზიტორი. ავტორი სიმღერებისა ისეთი შემსრულებლებისთვის, როგორიცაა რიანა, კრისტინა აგილერა, შერი და სხვა.
ბიოგრაფია
ლაურა პერგოლიცი დაიბადა 1981 წელს. 1996 წელს დაასრულა Walt Whitman High School და საცხოვრებლად გადავიდა ნიუ-იორკში, სადაც მიიღო ფსევდონიმი LP.
ლაურას დედა ირლანდიელია, მამა კი — იტალიელი. 2010 წელს გადავიდა ლოს-ანჯელესში. პირველ წარმატებას რიანასთვის დაწერილი სიმღერით Cheers (Drink to That) მიაღწია, რომელიც რიანას მეხუთე ალბომში 2010 წლის 12 ნოემბერს გამოქვეყნდა.
2012 წლის მაისში ჟურნალ ვოგის მიერ კვირის საუკეთესო მომღერლად იქნა დასახელებული.
2016 წლის ივლისში წარმატებით წარდგა ფესტივალზე „Coca Cola Summer Festival 2016“, რომში სიმღერით „Lost on you“. როგორც თვითონ ლაურამ განაცხადა ეს კომპოზიცია ეძღვნება ყოფილ მეგობარს, რომელთანაც ურთიერთობა აღარ აკავშირებს.
სქოლიო
კატეგორია:დაბადებული 18 მარტი კატეგორია:დაბადებული 1981 კატეგორია:ამერიკელი მომღერლები
მარკ სელბი
მარკ ენტონი სელბი (Mark Anthony Selby; დ. 19 ივნისი 1983, ლესტერი; ინგლისი) — ინგლისელი პროფესიონალი სნუკერისტი. სამგზის მსოფლიო ჩემპიონი და მსოფლიო რეიტინგის ლიდერი. არის ერთ-ერთი ათი სნუკერისტიდან, რომელთაც კარიერის განმავლობაში მოპოვებული აქვთ სამმაგი გვირგვინის სამივე ტურნირი, მათ შორის: 2014, 2016 და 2017 წლების მსოფლიო ჩემპიონატი, 2008, 2010, 2013 წლების მასტერსი და 2012, 2016 წლების ბრიტანეთის ჩემპიონატი.
სელბი პროფესიონალი გახდა 1999 წელს, 16 წლის ასაკში. 2003 წელს პირველად გავიდა რეიტინგული ტურნირის ფინალში და იმავე 2002/2003 წლების სეზონში პირველად შევიდა საუკეთესო 32 სნუკერისტის სიაში, თუმცა მალევე დათმო პოზიციები და 2006/2007 წლების სეზონამდე მოწინავე ადგილებზე არ დაბრუნებულა. დამარცხდა 2002, 2003 და 2004 წლების მსოფლიო ჩემპიონატის კვალიფიკაციის ბოლო რაუნდში, ხოლო 2005 წელს წარმატებით განვლო კვალიფიკაცია და კრუსიბლის დებიუტი 1/16 ფინალში დაასრულა. 2007 წელს გავიდა მსოფლიო ჩემპიონატის ფინალში, სადაც დამარცხდა ჯონ ჰიგინსთან (13:18), რის შემდეგაც შევიდა ტოპ-16-ში. 2008 წლის დასაწყისში გაიმარჯვა მასტერსზე და მალევე მოიპოვა პირველი რეიტინგული ტურნირის: უელსის ღია პირველობა ტიტული. 2009/2010 წლების სეზონში მეორეჯერ მოიგო მასტერსი და შეასრულა პირველი მაქსიმალური სერია. 2011 წელს გაიმარჯვა შანხაი მასტერსზე და ამავე სეზონში პირველად გახდა მსოფლიო რეიტინგის ლიდერი. წარმატებული აღმოჩნდა 2012/2013 წლების სეზონი, რომლის განმავლობაშიც მოიპოვა სამმაგი გვირგვინის ორი ტიტული: მასტერსი და ბრიტანეთის ჩემპიონატი. 2014 წელს პირველად გაიმარჯვა მსოფლიო ჩემპიონატზე, რის შედეგადაც დაიბრუნა მსოფლიო რეიტინგის პირველი ნომრის პოზიცია. 2014/2015 წლებში გაიმარჯვა ორ რეიტინგულ ტურნირზე: გერმანიის მასტერსი და ჩინეთის ღია პირველობა. 2016 წელს დაიბრუნა მსოფლიო ჩემპიონის ტიტული, ხოლო 2016/2017 წლების სეზონში გაიმეორა სტივენ ჰენრის და დინ ჯუნჰუის რეკორდი და გაიმარჯვა ხუთ რეიტინგულ ტურნირზე, მათ შორის ბრიტანეთის ჩემპიონატსა და მსოფლიო ჩემპიონატზე. შედეგაც გახდა მეათე სნუკერისტი, ვისაც სამი ან მეტი მსოფლიო ჩემპიონატის ტიტული აქვს და მეოთხე სნუკერისტი, რომელმაც კრუსიბლში ჩემპიონობის დაცვა მოახერხა.
სელბი 800 დღეზე მეტია რაც მსოფლიო რეიტინგში უცვლელად პირველ ადგილზეა და 6 სეზონია, რაც სეზონს ნომერ პირველად ასრულებს. 12 რეიტინგული ტურნირის გარდა, მოგებული აქვს 7 დაბალ რეიტინგული (რეკორდული რაოდენობა) და 4 პროფესიონალური ინვიტაციური ტურნირი. ამის გარდა სელბი წარმატებულია პულში, სადაც მან გაიმარჯვა 2006 წლის მსოფლიო ჩემპიონატზე რვიან პულში და გახდა 2015 წლის ჩინური პულის მსოფლიო ჩემპიონატის ფინალისტი. ამასთანავე გაიმარჯვა მსოფლიო ჩემპიონატში სნუკერში ექვსი წითლით. სელბი ცნობილია, როგორც რთული ოპონენტი სუსტი წერტილების გარეშე. კარიერის მანძილზე აქვს გაკეთებული 450-ზე მეტი სენჩერი-ბრეიკი, რითიც მეხუთე ადგილზეა ყველაზე სერიულ სნუკერისტებს შორის. 2010/2011, 2011/2012 და 2015/2016 წლების სეზონებში იყო ლიდერი ამ მაჩვენებლით. თავისი გამოსვლებით პროფესიონალურ ტურნირებზე სელბის ნაშოვნი აქვს 4 მილიონ ფუნტზე მეტი, ხოლო 2016/2017 წლების სეზონში მოიპოვა რეკორდული რაოდენობის თანხა ერთ სეზონში.
ადრეული წლები
მარკ სელბი დაიბადა ლესტერში, ცენტრალურ ინგლისში, რომლის მოსახლეობაც 300 ათასზე ნაკლებია. მარკი რვა წლის იყო, როდესაც დედამ ოჯახი მიატოვა და მას შემდეგ ის არ უნახავს. ინგლისური პულის თამაში სელბიმ შვიდი წლის, ხოლო სნუკერის ცხრა წლის ასაკში დაიწყო. თავდაპირველად მარკი, მისი ძმა და მამა ერთად დადიოდნენ სნუკერის კლუბში, თუმცა იქაური მოთამაშეები ბრაზდებოდნენ, რადგან ასაკით უმცროს სელბისთან მარცხდებოდნენ და შედეგად მას 18 წლამდე ამ კლუბში შესვლა აუკრძალეს. მოგვიანებით მარკმა მიიქცია მალკოლმ თორნის, ცნობილი სნუკერის მოთამაშე ვილი თორნის ძმის ყურადღება და მან სელბი საკუთარ კლუბში მიიწვია, სადაც მას ყოველდღე, სკოლის შემდეგ ვარჯიშის საშუალება მისცა. მარკმა პოტენციალი გამოავლინა 15 წლამდე პრემიერ ლიგის მოგებით. 1998 წელს დაიწყო გამოსვლა დიდი ბრიტანეთის ტურში, რომელიც იმ დროისათვის მეორე დონის პროფესიონალური ტური იყო. 16 წლის ასაკში მარკს მამა გარდაეცვალა, ავთვისებიანი სიმსივნის დადგენიდან მხოლოდ რამდენიმე თვის შემდეგ. ამ ტრაგიკული მოვლენიდან ორი თვის შემდეგ სელბი პროფესიონალი სნუკერისტი გახდა. მამის გარდაცვალების შედეგად წარმოქმნილი ფინანსური პრობლემების გამო მარკი და მისი ძმა იძულებული აღმოჩნდნენ საკუთარი სახლი დაეტოვებინათ.
1999 - 2002
1999/2000 წლების სეზონში სნუკერისტმა მიიღო მონაწილეობა რამდენიმე რეიტინგულ ტურნირში, თუმცა 1/32 ფინალურ სტადიებს მიღმა არ გასულა. ასეთი მიღწევები მარკს ჰქონდა: ბრიტანეთის ღია პირველობაზე, გრან-პრისა და ბრიტანეთის ჩემპიონატში, რომელშიც ტურნირის გამარჯვებულ: მარკ უილიამსთან დამარცხდა 0:9. სეზონის ბოლოს სელბიმ რეიტინგში 122-ე ადგილი დაიკავა. 2000 წელს მარკმა მოახერხა ჩინეთის ღია პირველობის საკვალიფიკაციო ტურნირში საუკეთესო 24 მოთამაშეს შორის მოხვედრა, თუმცა ამ სტადიაზე მას სტივ დევისმა ანგარიშით 5:0 სძლია. ამის გარდა 2000/2001 წლების სეზონში სელბის აღსანიშნავი მიღწევები არ ქონია.
ცუდი 2001 წლის შემდეგ, რომლის მანძილზეც ის რეიტინგულ ტურნირებზე არ მოხვედრილა, მარკმა მაღალი დონის სნუკერი აჩვენა 2002 წლის დასაწყისში. უელსის ღია პირველობაზე ის პირველად გავიდა რეიტინგული ტურნირის 1/16 ფინალურ სტადიაზე, დაამარცხა რა გზად ტოპ-32-ის წარმომადგენელი მაიკლ ჯადჯი, მაგრამ წააგო რეიტინგში მეათე ადგილზე მყოფ ჯო სვეილთან ანგარიშით 1:5. ჩინეთის ღია პირველობის საკვალიფიკაციო ტურნირში სელბიმ კვლავ ჯადჯი დაამარცხა და ვაილდქარდ რაუნდში შეხვდა მაშინ ჯერ კიდევ უცნობ, 14 წლის დინ ჯუნჰუის, რაც ამ უკანასკნელისთვის პირველი პროფესიონალური მატჩი იყო. 1/16 ფინალურ სტადიაზე მარკმა შური იძია სვეილის წინააღმდეგ უელსში წაგების გამო და პირველად მოხვდა რეიტინგული ტურნირის 1/8 ფინალში. შემდეგ ორ მატჩში სელბიმ მაყურებლებს ნამდვილი სენსაცია შესთავაზა, დაამარცხა რა ჯერ მსოფლიო შვიდგზის ჩემპიონი სტივენ ჰენრი ანგარიშით 5:1, ხოლო შემდგომში იმჟამინდელი მსოფლიო ჩემპიონი რონი ო’სალივანი. კარიერაში პირველ ნახევარ-ფინალში მარკი ენტონი ჰემილტონთან დამარცხდა ანგარიშით 3:6. ამავე ტურნირზე მოხდა ცნობილი კურიოზი, როდესაც დღის რითმის დარღვევის გამო სელბი ჰენრისთან დაპირისპირების წინ დღის 2 საათის მაგივრად თამაშზე ღამის 2 საათზე გამოცხადდა.
შოტლანდიის ღია პირველობის პირველ რაუნდში მარკი დამარცხდა დევიდ გრეისთან ანგარიშით 3:5. ამის შემდგომ სელბიმ მსოფლიო ჩემპიონატის საკვალიფიკაციო ტურნირი 1/64 ფინალიდან დაიწყო, რაც ნიშნავს, რომ მას კრუსიბლში მოსახვედრად ხუთი გამარჯვება სჭირდებოდა. მარკმა დაამარცხა ტომ ფორდი (10:9), ბიორნ ჰანევირა (10:8), ჯეისონ ფერგიუსონი (10:6) და ალფა ბორდენა (10:6) და მხოლოდ უკანასკნელი შეხვედრა დათმო დევიდ გრეის წინააღმდეგ ანგარიშით 7:10. 2001/2002 წლების სეზონის შედეგად სელბი პირველად მოხვდა რეიტინგში საუკეთესო 64 სნუკერისტს შორის.
2002 - 2006
2002/2003 წლების სეზონის ცუდი სტარტის შემდეგ, როდესაც სელბიმ ვერ განვლო პირველი ორი ტურნირის საკვალიფიკაციო ეტაპი, მან პირველად კარიერაში მიაღწია სამმაგი გვირგვინის ტურნირის 1/16 ფინალს, სძლია რა ენტონი ჰემილტონს ბრიტანეთის ჩემპიონატის პირველ რაუნდში, დაძაბულ ორთაბრძოლაში 9:8. თუმცა, შემდგომ მატჩში მარკი დამარცხდა სტივენ ლისთან. მოგვიანებით, სელბი მოხვდა ორი ტურნირის: უელსის ღია პირველობისა და ირლანდიური მასტერსის დასკვნით ეტაპზე. ორივე მათგანში მარკმა დათმო პირველივე თამაშები პოლ ჰანტერთან (1:5) და სტივენ ჰენრისთან (2:5).
ლეონიდ დიაკოვი
ლეონიდ დიაკოვი (Леонид Владимирович Дьяков; დ. 20 დეკემბერი, 1932, როგოჟკინო, რსფსრ, სსრკ — გ. 5 თებერვალი, 2017, დონის როსტოვი, რუსეთი) — საბჭოთა და რუსი პოეტი. სსრკ-ის მწერალთა კავშირისა და რუსეთის მწერალთა კავშირის წევრი.
მარკ სელბი
2002 - 2006
შოტლანდიის ღია პირველობაზე სელბიმ გაიარა საკვალიფიციო სტადიის ორი რაუნდი, შემდეგ დაამარცხა დომენიკ დეილი, ასევე სნუკერისები ტოპ-16-დან პოლ ჰანტერი, მეთიუ სტივენსი, მეოთხედფინალში ალი კარტერი და ნახევარფინალში რეიტინგის მეხუთე ნომერი კენ დოერტი. კარიერაში პირველ რეიტინგულ ფინალში მარკი დამარცხდა დევიდ გრეისთან, თანაბარ ბრძოლაში 7:9, რომელსაც ამ დრომდე ასევე არ ჰქონდა გამარჯვება რეიტინგულ ტურნირებზე. მსოფლიო ჩემპიონატის საკვალიფიკაციო ეტაპზე 19 წლის სნუკერისტმა მეორედ ზედიზედ მიაღია ბოლო რაუნდს, სძლია რა გზად ჯასტინ ესტლი (10:3) და ტერი მერფი (10:8), თუმცა კვლავ 1/24 ფინალურ სტადიაზე დამარცხდა ტაილანდელ ჯეიმზ ვატანასთან (5:10). სეზონის დასრულების შემდეგ მარკი შეუერთდა საუკეთესო 32 სნუკერისტთა სიას.
ლეონიდ დიაკოვი
ბიოგრაფია
ლეონიდ დიაკოვი დაიბადა 1932 წლის 20 დეკემბერს როსტოვის ოლქის ხუტორ როგოჟკინოში, მეთევზის ოჯახში. დიდი სამამულო ომის დროს მუშაობდა ბუდიონოვის (ამჟამად „წყნარი დონი“) სახელობის მეთევზეთა კოლმეურნეობაში. ომის შემდეგ ხუტორ როგოჟკინოში დაამთავრა სკოლა. შემდეგ სწავლობდა თევზის ინსტიტუტში. მუშაობდა ომის დროიდან მისთვის კარგად ნაცნობ თევზის მრეწველობაში. ХХ საუკუნის 70-იანი წლების დასაწყისიდან დაიწყო ლექსების წერა. 1988 წლიდან იყო სსრკ-ის მწერალთა კავშირის წევრი, შემდეგ რუსეთის მწერალთა კავშირის წევრი.
მარკ სელბი
2002 - 2006
რეიტინგში პროგრესის გამო 2003/2004 წლების სეზონში მარკმა ყველა ტურნირზე გამოსვლა 1/24 ფინალში დაიწყო, მაგრამ საერთო ჯამში ძალიან წარუმატებელი სეზონი ჰქონდა. სეზონის პირველ ნახევარში სელბიმ ვერ მოიგო ვერც ერთი მატჩი და მხოლოდ უელსის ღია პირველობაზე შეძლო ჯეიმზ ვატანას დამარცხება, თუმცა ვერ გაუწია წინააღმდეგობა სტივენ ჰენრის 1/16 ფინალურ სტადიაზე (1:5). მოთამაშეების ჩემპიონატზე დამარცხდა 17 წლის დინ ჯუნჰუისთან ანგარიშით 4:5. მესამე წელი ზედიზედ სელბი დამარცხდა მსოფლიო ჩემპიონატის საკვალიფიკაციო ტურნირის ბოლო სტადიაზე ლი ვოკერთან (2:10). შედეგაც მარკმა მთელ სეზონში ჩატარებული 9 მატჩიდან მხოლოდ 2-ში გაიმარჯვა, რის გამოც რეიტინგში დათმო პოზიციები და 36-ე ადგილზე გადაინაცვლა.
ლეონიდ დიაკოვი
ბიოგრაფია
გარდაიცვალა 2017 წლის 5 თებერვალს დონის როსტოვში.
შემოქმედება
ლექსების წერა ადრე, ყმაწვილობაშივე დაიწყო. ლექსების თემა იყო დონის ბუნება, მდინარეები, სტეპები, წელიწადის დროები, მშობლიური ხუტორი როგოჟკინო და ა.შ. . პოეზიით სერიოზულად 1970-იანი წლებიდან დაკავდა. მის ამ გადაწყვეტილებაზე გავლენა იქონიეს პოეტებმა დანიელ დოლინსკიმ, ვლადიმერ ფირსოვმა, ალექსანდრე როგაჩევმა, ნიკოლოზ სკრებოვმა, ანატოლი გრიცენკომ, პროზაიკოსმა ალექსეი კორკიშჩენკომ და სხვებმა.
მარკ სელბი
2002 - 2006
2004/2005 წლების სეზონის პირველ ტურნირ გრან-პრიზე სელბიმ წელიწად-ნახევრის განმავლობაში პირველად შეძლო რეიტინგული ტურნირის მეოთხედფინალში გასვლა დაამარცხა რა ნომერ 12 კრის სმოლი (5:4), ლეო ფერნანდესი (5:2), სნუკერისტი ტოპ-8-დან : პიტერ ებდონი (5:3), მაგრამ ვერ გაუწია წინააღმდეგობა მოქმედ მსოფლიო ჩემპიონს, რონი ო’სალივანს, რომელთანაც თამაშში მარკმა ვერცერთი ფრეიმის მოგება ვერ მოახერხა (0:5). სეზონის დანარჩენ ტურნირებზე სელბის 1/16 ფინალური სტადიის მიღმა არ უთამაშია. ამ სტადიამდე კი ის ბრიტანეთის ჩემპიონატსა და ირლანიურ მასტერსზე მივიდა. მაიკ დანისა (10:2) და ჯო პერის (10:2) დაძლევის შედეგად მარკი პირველად გავიდა კრუსიბლში. პირველივე მატჩში სელბი დაუპირისპირდა მსოფლიო მეხუთე ნომერ ჯონ ჰიგინსს. პირველმა სესიამ თანაბარ ბრძოლაში ჩაიარა, რაზეც ანგარიშიც მეტყველებს: 5:4 მარკის სასარგებლოდ. თუმცა მეორე სესიაში სელბიმ 6 ფრეიმი დათმო ზედიზედ და შედეგაც 5:10 დამარცხდა. განახლებულ რეიტინგში მარკმა სამი პოზიციით დაიხია უკან და მომდევნო სეზონს 39-ე ადგილზე შეხვდა.
ლეონიდ დიაკოვი
შემოქმედება
პოეტის პირველი ბეჭდური გამოცემები გამოჩნდა „Вечерный Ростов“-ში (საღამოს როსტოვი), „Молот“-ში (ურო), „Комсомольец“-ში (კომკავშირელი), მოსკოვის გაზეთებსა და ჟურნალებში: „Литературная газета“ (ლიტერატურული გაზეთი), „Дон“ (დონი), „Подъем“ (აღმართი), „Молодая гвардия“ (ახალგაზრდული გვარდია), „Москва“ (მოსკოვი), „Дружба“ (მეგობრობა). აგრეთვე იბეჭდებოდა ბულგარულ გაზეთებში.
მარკ სელბი
2006-2007: მსოფლიო ჩემპიონატის ფინალი
2006/2007 წლების სეზონი შეგვიძლია განვიხილოთ, როგორც საკვანძო 23 წლის ინგლისელის კარიერაში. მან აღნიშნულ სეზონში შვიდი ტურნირიდან ხუთში 1/8 ფინალურ სტადიას მიაღწია. პირველ რეიტინგულ ტურნირ: ჩრდილო ირლანდიის ტროფიაზე სელბიმ დაძლია ტონი დრაგო (5:4) და ალისტერ კარტერი (5:2), შემდგომ კი გადამწყვეტ ფრეიმში დამარცხდა მსოფლიო ჩემპიონ გრემ დოტთან (4:5). გრან-პრიზე მარკმა გაიარა ჯგუფური ეტაპი 3 გამარჯვებითა და 2 მარცხით, ხოლო 1/8 ფინალში დათმო ალან მაკმანუსთან ანგარიშით 1:5. სელბიმ აჩვენა მაღალი კლასის სნუკერი მასტერსის საკვალიფიკაციო ტურნირზე, სადაც მან წარმატებით აჯობა ბენ ვულასტონს (5:3), იან მაკკალახს (5:3), ჯო სვეილს (5:0) და მსოფლიო ჩემპიონატის ნახევარ-ფინალისტ მარკო ფუს (5:2), უკანასკნელ მატჩში კი დამარცდა სტიუარტ ბინჰემთან 2:6, ორი სენჩერის გაკეთების მიუხედავად. ასე ახლოს მასტერსთან მარკი აქამდე არ ყოფილა. ბრიტანეთის ჩემპიონატის გახსნით მატჩში სელბიმ დაამარცხა ჯონ პეროტი (9:1), თუმცა შემდეგ რაუნდში გამოეთიშა ასპარეზობას, დათმო რა მატჩი პიტერ ებდონთან ანგარიშით 6:9. მალტის თასზე მარკმა ვერ შეძლო საკვალიფიკაციო მატჩის მოგება, ის დამარცხდა მარკუს კემბელთან გადამწყვეტ ფრეიმში. უელსის ღია პირველობაზე სელბიმ მოუგო იან პირსს (5:0), მეთიუ სტივენსს (5:1), მაგრამ დამარცხდა იმჟამინდელი მასტერსის გამარჯვებულ რონი ო’სალივანთან (1:5). მარკმა განვლო ჩინეთის ღია პირველობის საკვალიფიკაციო ეტაპი მარკ დევისის დამარცხებით (5:4) და ასევე წარმატებით ჩაატარა პირველი მატჩი ენტონი ჰემილტონის წინააღმდეგ (5:4), მაგრამ ვერაფერს გახდა მსოფლიო მეორე ნომერ კენ დოერტისთან (1:5).
2007 წლის მსოფლიო ჩემპიონატი
მსოფლიო ჩემპიონატისთვის საკვალიფიკაციო მატჩში მარკი რიკი უოლდენს დაუპირისპირდა. მას შემდეგ რაც პირველი სესიის შემდეგ სელბი მარცხდებოდა ანგარიშით 4:5 და მეორე სესიის დასაწყისსში 5:6, მან შეძლო ხუთი ფრეიმის ზედიზედ მოგება და მატჩის 10:6 დასრულება. ეს მარკისთვის ზედიზედ მესამე კრუსიბლში გამოსვლა იყო. პირველ მატჩში მსოფლიო რეიტინგის მეათე ნომერ სტივენ ლის წინააღმდეგ სელბი აგებდა 0:5-ს, რის შემდეგ ზედიზედ რვა ფრეიმი დაასრულა თავის სასარგებლოდ, ბოლოს კი ანგარიშით 10:7 გაიმარჯვა. 1/8 ფინალურ მატჩში წინა წლის მსოფლიო ჩემპიონატის ფინალისტ : პიტერ ებდონის წინააღმდეგ მარკმა ანგარიშზე 5:4 გააკეთა სამი სენჩერი ბრეიკი ზედიზედ, რითიც გაიმეორე რონი ო’სალივანის და ჯონ ჰიგინსის მიღწევა, მოგვიანებით 10:7 ანგარიშზე კი კიდევ ორი სენჩერი შემოგვთავაზა ზედიზედ. საბოლოოდ სელბიმ მატჩი ანგარიშით 13:8 მოიგო, რითიც პირველად გავიდა სამმაგი გვირგვინის ტურნირების მეოთხედ-ფინალში. ასევე პირველი მსოფლიო ჩემპიონატის მეოთხედ-ფინალი იყო ეს მარკის ოპონენტი ალი კარტერისათვის. მატჩის მიმდინარეობისას სელბიმ ანგარიშიდან 5:6 ზედიზედ ხუთი ფრეიმი მოიგო, შემდეგ ალიმ შეძლო და ანგარიში გაათანაბრა 11:11-მდე. უკიდურესად დაძაბულ მატჩში, რომელიც 9 საათზე მეტი გრძელდებოდა მარკმა საკუთარი თავის კონტროლის საოცარი უნარი გამოავლინა და გადამწყვეტ ფრეიმში 13:12 გაიმარჯვა. ნახევარ-ფინალში 2005 წლის მსოფლიო ჩემპიონ შონ მერფის წინააღმდეგ სამი სესიის შემდეგ ანგარიში 12:12 იყო. ასეთივე დაძაბული ბრძოლა გაგრძელდა მეოთხე სესიაშიც. 14:14-ს შემდეგ მერფი ორი ფრეიმით წინ წავიდა, თუმცა სელბი არ დანებდა, ზედიზედ სამი ფრეიმი მოიგო და საბოლოოდ ანგარიშით 17:16 კარიერაში მეორედ გავიდა რეიტინგული ტურნირის ფინალში. ფინალში მარკი რეიტინგნის მეოთხე ნომერ ჯონ ჰიგინსს შეხვდა, რომელთანაც აქამდე მსოფლიო ჩემპიონატში ორჯერ იყო დანაპირისპირები. პირველი ორი სესიის შემდეგ ჯონი იმარჯვებდა 12:4, თუმცა მესამე სესიაში სელბიმ ყველა, ექვსისე ფრეიმი მოიგო და ანგარიშში სხვაობა ორამდე შეამცირა. მეოთხე სესიის დასაწყისში ტაბლოზე 13:14-იც კი დაფიქსირდა, მაგრამ თამაშის ბოლო სტადიაზე მარკმა ვეღარ გაუძლო ზეწოლას და ჯონმაც ფენომენალურად ითამაშა, რომ მატჩი მოგებამდე მიეყვანა: 18:13. მეორე ადგილზე გასვლისთვის სელბიმ 110 000 ფუნტი მიიღო, რაც მისი აქამდე გამომუშავებული საპრიზო თანხის დაახლოებით ერთ მესამედს შეადგენდა, ხოლო დასკვნით ინტერვიუში ჰიგინსმა განაცხადა, რომ მარკი ჩემპიონატის ყველაზე პროგრესული მოთამაშე იყო. ამასთანავე წარმატების შედეგად სელბი პირველად შეუერთდა ტოპ-16-ს და რეიტინგში 11-ე ადგილზე ამოყო თავი. ლის, ებდონის, კარტერისა და მერფის დამარცხებისათვის სელბის ჟურნალისტებისგან სეზონის საუკეთესო მოთამაშის წოდება მიენიჭა.
სქოლიო
კატეგორია:ინგლისელი სნუკერისტები კატეგორია:სნუკერისტები 100-ზე მეტი სენჩერი-ბრეიკით კატეგორია:დაბადებული 1983 კატეგორია:დაბადებული 19 ივნისი
ლეონიდ დიაკოვი
სქოლიო
კატეგორია:რუსი პოეტები კატეგორია:დაბადებული 20 დეკემბერი კატეგორია:დაბადებული 1932 კატეგორია:გარდაცვლილი 5 თებერვალი კატეგორია:გარდაცვლილი 2017
Entex Adventure Vision
Entex Adventure Vision — მეორე თაობის ვიდეო თამაშების კონსოლი, ჩაშენებული მონიტორით, რომელიც გამოსცა კომპანია Entex Industries-მა 1982 წელს. იგი არის ამავე კომპანიის მიერ 1981 წელს გამოშვებული კონსოლის, Entex Select-A-Game-ის მემკვიდრე. სულ შეიქმნა კონსოლის 3 პროტოტიპი.
სისტემაზე დამაგრებული იყო ერთი ჯოისტიკი და ოთხ-ოთხი ღილაკი მარცხენა და მარჯვენა მხარეს. მის მთავარ უპირატესობას მასში ჩაშენებული ეკრანი წარმოადგენდა. კონსოლი გამოიყენებდა Intel 8048-ის პროცესორს 733 კილოჰერცით, National Semiconductor-ის ხმის ჩიპს COP411L და 64 ბაიტ ოპერატიულ მეხსიერებას.
თამაშები ვრცელდებოდა სათამაშო კარტრიჯების მეშვეობით. საერთო ჯამმში მასზე ხელმისაწვდომი იყო მხოლოდ ოთხი თამაში: „Defender“, „Super Cobra“, „Turtles“ (Pac-Man-ის ანალოგი) და „Space Force“ (Atari-ს „Asteroids“-ის კლონი). სისტემა წარუმატებელი აღმოჩნდა კომერციულად, არსებობის მანძილზე გაიყიდა 50,757 ეგზემპლარი. შედეგად, Entex Industries-მა შეწყვიტა Adventure Vision-ის წარმოება 1984 წელს.
სქოლიო
კატეგორია:პორტატიული ვიდეო თამაშების კონსოლები კატეგორია:პორტატული ელექტრონული თამაშები კატეგორია:მონოქრომული ვიდეო თამაშების კონსოლები კატეგორია:1982 წელს წარმოდგენილი პროდუქტები კატეგორია:1980-იანების სათამაშოები კატეგორია:1982 წელი ვიდეო თამაშებში
ნესტან კირთაძე
ნესტან (ელისაბედ) კირთაძე (დ. 8 ივნისი, 1959, ქუთაისი) — ქართველი ისტორიკოსი, ისტორიის მეცნიერებათა დოქტორი, პროფესორი, მწერალი და პოლიტიკოსი. სხვადასხვა დროს მუშაობდა თბილისის სახელმწიფო უნივერსიტეტის, საქართველოს ტექნიკური უნივერსიტეტის და წმიდა ანდრიას ქართული უნივერსიტეტის ისტორიის, სამართლისა და საერთაშორისო ურთიერთობების ფაკულტეტბზე პროფესორის პოზიციაზე. 1992-1995 წლებში იყო საქართველოს მე-3 მოწვევის პარლამენტის წევრი ეროვნულ-დემოკრატიული პარტიიდან, 1995-1999 წლებში იყო საქართველოს მე-4 მოწვევის პარლამენტის წევრი, პარტია „საქართველოს მოქალაქეთა კავშირის“ პოლიტიკური მდივანი. 2004-2011 წლებში იყო საქართველოს ლეიბორისტული პარტიის საერთაშორისო ურთიერთობების მდივანი და სოციალისტური ინტერნაციონალის (Socialist International) მიწვეული წევრი.
ბიოგრაფია
ნესტან ელისაბედ კირთაძე დაიბადა 1959 წლის 8 ივნისს, ქუთაისში. 1981 წელს დაამთავრა ალექსანდრე წულუკიძის სახელობის ქუთაისის სახელმწიფო პედაგოგიური ინსტიტუტის ისტორიის ფაკულტეტი. 1990 წელს თბილისის სახელმწიფო უნივერსიტეტის ასპირანტურა, 1996 წელს European Institute of Public Administration - EIPA (მაასტრიხტი).
ნესტან კირთაძე არის ისტორიის მეცნიერებათა დიქტორი, პროფესორი, მწერალი. საკანდიდატო დისერტაცია დაიცვა თემაზე: „საქართველოს დამოუკიდებლობა და ევროპა“, ხოლო სადოქტორო დისერტაცია თემაზე: „საქართველოს ეროვნულ–განმათავისუფლებელი ბრძოლის ისტორია“, რის შედეგადაც ისტორიის მეცნიერებათა დოქტორის აკადემიური ხარისხი მიენიჭა.
კარიერა
ნესტან ელისაბედ კირთაძე 1987-2006 წლებში მუშაობდა თბილისის სახელმწიფო უნივერსიტეტში, ისტორიის ფაკულტეტზე ასისტენტობიდან პროფესორობამდე. 2006 წელს თბილისის სახელმწიფო უნივერსიტეტი დატოვა ხმაურიანი საპროტესტო განცხადებით უნივერსიტეტის საქმიანობაში ხელისუფლების აქტიური ჩარევის მიმართ პროტესტის გამო.
საპარლამენტო საქმიანობა
1992-1995 წლებში იყო საქართველოს მე-3 მოწვევის პარლამენტის წევრი, ეროვნულ-დემოკრატიული პარტიიდან (უპარტიო). იყო საგარეო ურთიერთობების კომიტეტის წევრი და დიდ ბრიტანეთთან საქართველოს ურთიერთობების საპარლამენტო ჯგუფის ხელმღვანელი.1995-1999 წლებში იყო საქართველოს მე-4 მოწვევის პარლამენტის წევრი, პარტია „საქართველოს მოქალაქეთა კავშირის“ პოლიტიკური მდივანი. საგარეო ურთიერთობების კომიტეტის თავმჯდომარის პირველი მოადგილე. საქართველოს საელმწიფო მეთაურთან ერთად მონაწილეობდა დიდი ბრიტანეთის პრემიერ მინისტრთან სახელმწიფოთა შორის გამართულ მოლაპარარაკებებში და ოფიციალურ სადილზე ლონდონში, Downing Street 10. ნესტან კირთაძემ, სახელმწიფო მეთაურთან, ედუარდ შევარდნაძესთან ერთად, განახორციელა პირველი ვიზიტი ბრიუსელში და ა.შ. არის საქართველოს კონსტიტუციის ( 1995) შემუშავებისა და მიღების ერთ-ერთი აქტიური მონაწილე.
პოლიტიკური აქტიურობა
2004-2011 წლებში იყო საქართველოს ლეიბორისტული პარტიის საერთაშორისო ურთიერთობების მდივანი და სოციალისტური ინტერნაციონალის (Socialist International) მიწვეული წევრი.
საქართველოს პრეზიდენტობის კანდიდატი 2013 წლის საქართველოს საპრეზიდენტო არჩევნებში. ამ რანგში იგი ოფიციალური ვიზიტებით იმყოფებოდა კიევში, ბრიუსელსა და აშშ-ში,   სადაც შეხვედრები გამართა: სახელმწიფო დეპარტამენტში, NDI, IRI ვაშინგტონის  ოფისებში და სხვა ინსტიტუტებში. აგრეთვე, გაეროში, კოლუმბიის უნივერსიტეტში და სხვ.
სამეცნიერო საქმიანობა
ჯერ კიდევ, თბილისის სახელმწიფო უნივერსიტეტის ასპირანტი ნესტან კირთაძე, როგორც აქტივისტი შეუერთდა 1988 წლის ნოემბრიდან დაწყებულ ეროვნულ-განმათავისუფლებელი მოძრაობას და ამავე დროიდან დაიწყო პუბლიცისტური და აქტიური სამეცნიერო მუშაობა საქართველოში და ქართულ ემიგრაციაში.
დოქტორი ნესტან კირთაძე ათეულობით პუბლიკაციის და მონოგრაფიის ავტორია. მათ შორისაა: „საქართველოს დამოუკიდებლობა და ევროპა“, „1924 წლის აჯანყება საქართველოში“, „კაენ, სად არის ძმა შენი“ და სხვ. თანაავტორი წიგნისა - „საქართველოს ეროვნული იდოლოგიის ორიენტირები“ (პოფესორ  დიმიტრი შველიძესთან ერთად), თანაავტორი სახელმძღვანელო წიგნისა „საქართველოს ისტორია“ (ივანე ჯავახიშვილის სახელობის თბილისის სახელმწიფო უნივერსიტეტის საქართველოს ისტორიის კათედრის მეცნიერებთან ერთად).
დოქტორ ნესტან კირთაძეს საერთაშორისო აღიარება მოუტანა აკადემიურმა გამოცემამ - „ნათელი ქრისტესი. საქართველო“, რომელიც ბოლო 17 წლის მანძილზე მსოფლიო დედაქალაქებში, სხვადასხვა საგამოფენო დარბაზებსა და სპეციალურად მოწყობილ პავილიონებში: პარიზში, მოსკოვში, ნიუ იორკში, ტოკიოში, იერუსალიმში, ფრანკფურტში, სახელმწიფოთა მეთაურების, პოლიტიკური ლიდერების, დიპლომატების, ისტორიკოსების, ფილოლოგების, ენათმეცნიერების, კულტუროლოგების, კალიგრაფისტების, თეოლოგების, ქართველოლოგების, ექსპერტების, საქმიანი წრეების, მედიის, აკადემიური და ფართო სპექტრის საზოგადოების წინაშე წარადგენს ქრისტიანული ცივილიზაციის ქვეყანას - საქართველოს. წიგნი, სრულიად საქართველოს კათოლიკოს-პატრიარქმა ილია II-მ ათონის ივერთა მონასტერს პირადად გადასცა. ის აგრეთვე ინახება მსოფლიოს სხვადასხვა უნივერსიტეტეტის რარიტეტულ გამოცემებს შორის. აგრეთვე პარიზში, იუნესკოს შტაბ-ბინაში.
ჯილდოები
ნესტან კირთაძე დაჯილდოვებულია მედიაჯილდო ოქროს პერგამენტით. დაჯილდოვებულია წიგნისათვის „ნათელი ქრისტესი. საქართველო“. მიღებული აქვს საერთაშორისო ჯილდო - „World Woman“ (სამშვიდობო, სამეცნიერო, პოლიტიკური და დიპლომატიური მოღვაწეობისათვის), რომელიც. ჯილდო მიანიჭა EuroWoman Global Business Forum 2014-ზე.
საინტერესო ფაქტები
ნესტან კირთაძე იყო პირველი პოლიტიკოსი, რომელმაც პარლამენტის ტრიბუნიდან მოითხოვა არაფორმალური შეიარაღებული ორგანიზაციების განიარაღება და მათი სახელმწიფოებრივ - სამართლებრივ ჩარჩოებში მოქცევა. აფხაზეთში ომის მიმდინარეობის დროს ხშირად იყო სოხუმში, ეხმარებოდა მშვიდობიან მოსახლეობას სურსათით უზრუნელსაყოფად, სახელმწიფო მეთაურის ადმინისტრაციის ხელმძღვანელთან ერთად ახორციელებდა უცხოელი ჟურნალისტებისა და დიპლომატების ჩაყვანას აფხაზეთში. კირთაძემ სოხუმი, დაცემამდე რამდენიმე დღით ადრე, პარლამენტის წევრთან, ზურაბ ჟვანიასთან ერთად დატოვა.
ამერიკელი ქართველი და საქართველოს პირველი დემოკრატიული რესპუბლიკის არქივის კომისიის წევრო, გივი ზალდასტანი საგანგებოდ დაუკავშირდა ნესტან კირთაძეს, რომელმაც გამოსაცემად ჩამოუტანა ცნობილი ქართველი ემიგრანტის გივი გაბლიანის ხელნაწერები ინგლისურ, ფრანგულ და გერმანულ ენებზე.
ნესტან კირთაძემ შემოქმედებით ჯგუფთან და მწერალ როსტომ ჩხეიძესთან ერთად გამოსცა გივი გაბლიანის ხელნაწერები ორ ტომად და ამ ფორმით საქართველოში დააბრუნა საბჭოთა რეჟიმის მიერ აკრძალული გივი გაბლიანი, ხოლო  ორტომეულმა დიდი როლი შეასრულა  მეორე მსოფლიო ომის ისტორიის ხელახლა გააზრებაში და კვლევაში.
სქოლიო
კატეგორია:დაბადებული 8 ივნისი კატეგორია:დაბადებული 1959 კატეგორია:ქართველი პოლიტიკოსი ქალები კატეგორია:ქალი მეცნიერები კატეგორია:ქართველი ისტორიკოსები კატეგორია:ქართველი მწერლები კატეგორია:საქართველოს III მოწვევის პარლამენტის წევრები კატეგორია:საქართველოს IV მოწვევის პარლამენტის წევრები კატეგორია:ქუთაისის სახელმწიფო პედაგოგიური ინსტიტუტის კურსდამთავრებულები ნესტან
Taj Mahal Palace
ალტ=სასტუმრო Taj Mahal Palace - მუმბაი, ინდოეთი|მინი|სასტუმრო Taj Mahal Palace - [[მუმბაი|მუმბაი, ინდოეთი]] Taj mahal palace (ქართ. სასახლე თაჯ მაჰალი)— ხუთვარსკვლავიანი მდიდრული სასტუმრო, რომელიც აგებულია ინდო-სარაცინის სტილში. მდებარეობს ინდოეთის ქალაქ მუმბაის კოლაბას მხარეში, ინდოეთის კარიბჭის. მახლობლად. ის თაჯ სასტუმროების ქსელის ნაწილია.ისტორიულად იგი ცნობილი იყო როგორც "თაჯ მაჰალის სასტუმრო"] ან უბრალოდ "თაჯ". სასტუმრო ითვლება აღმოსავლეთის ერთ – ერთ საუკეთესო სასტუმროდ ბრიტანეთის ინდოეთის დროიდან.
სასტუმრო იყო 2008 წლის ტერაქტის ერთ-ერთი სამიზნე.
ისტორია
ალტ=სასტუმროს ახალი ფრთა, რომელსაც თაჯ მაჰალის კოშკის სახელითაა ცნობილი|მარცხნივ|მინი|სასტუმროს ახალი ფრთა, რომელსაც თაჯ მაჰალის კოშკის სახელითაა ცნობილი მე -19 საუკუნის პროგრესული ინდოელი მეწარმე ჯამსეჯი ნუსერვანჯი თათა, რომელმაც დაამთავრა ბომბეის ელფინსტონის კოლეჯი, იყო ფოლადის მსხვილი კომპანიის მფლობელი. ის ბევრს მოგზაურობდა, იყო ევროპასა და ამერიკაში.
1898 წელს სასტუმროს საფუძველი ჩაუყარა. იგი ფიქრობდა, რომ ტაჯ მაჰალის სასახლე ბევრად უფრო დიდი და მდიდრული იქნებოდა, ვიდრე რომელიმე სხვა სასტუმრო.
თათამ შენობისთვის შეიძინა უზარმაზარი მიწის ნაკვეთი ბომბეიში არაბეთის ზღვის სანაპიროზე, აპოლოს ნაპირზე.1902 წელს თათამ ევროპაში იყიდა ყველაფერი, რაც სასტუმროს ინტერიერის მოსაწყობად იყო საჭირო. პარიზში შეხვდა გუსტავ ეიფელს, რომელსაც სამეჯლისო დარბაზისთვის შეუკვეთა ათი მეტალის სვეტი.
სასტუმროს საზეიმო გახსნა მოხდა 1903 წლის 16 დეკემბერს. ეს იყო შენობა, რომელიც გახდა თავისი დროის ნამდვილი სენსაცია: გაფორმებული ნახევრად ძვირფასი ქვებისგან, გაფორმებული ხელნაკეთი ხალიჩებითა და ბროლის მდიდრული ჭაღებით, ელექტრო განათებით (იმ დროს ერთადერთი ბომბეიში). სასტუმროს ყველა თანამშრომელმა სპეციალური ტრენინგი გაიარა ევროპული სასტუმროების ბაზაზე. უკვე 1905 წლის ნოემბერში ტაჯ მაჰალის სასახლემ საერთაშორისო აღიარება მოიპოვა. ინდოეთში ვიზიტის დროს სასტუმროში გაჩერდნენ ბრიტანეთის მონარქი ედუარდ VII და მისი მეუღლე ალექსანდრა. ალტ=ორიგინალური შესასვლელი სასტუმროში დასავლეთის მხრიდან.|მარცხნივ|მინი|ორიგინალური შესასვლელი სასტუმროში დასავლეთის მხრიდან. 1917 წლის თებერვალში ტაჰ მაჰალის დიდ სამეჯლისო დარბაზში მაჰარაჯა ბიკანერის საპატივცემულოდ მოეწყო გრანდიოზული ბანკეტი, რომელსაც ესწრებოდა 200 მაჰარაჯა მთელი ინდოეთიდან.
წამყვანი უცხოური გაზეთების ჟურნალისტებმა, რომლებიც ადრე უოტსონში იმყოფებოდნენ, თავიანთი ოფისები სასტუმრო თაჯ მაჰალში გადაიტანეს. აქვე იყო ორგანიზებული მაჰათმა განდისა და ჯავაჰარლალ ნერუ ს მომხრეთა შტაბი.
ომის წლებში თაჯ მაჰალის სასახლე ერთგვარი კულტურული ცენტრი გახდა. მის დარბაზებში ცნობილი ბრიტანული სიმფონიური ორკესტრები და ამერიკელი ჯაზმენები გამოდიოდნენ. მარცხნივ|მინი|სასტუმრო ღამით 1947 წლის 15 აგვისტოს ტაჯ-მაჰალის დარბაზში ინდოეთის უკანასკნელმა მეფისნაცვალმა, ლორდ მაუნტბატენმა გამოაცხადა ინდოეთის დამოუკიდებლობა. ამავდროულად, გადაწყდა დასავლეთის სტილში აშენებული ძველი სასტუმროს შენობის დანგრევა და მის ნაცვლად ახლის აღმართვა. მთელი პროგრესული საზოგადოება გამოვიდა ამ გადაწყვეტილების წინააღმდეგ. ალფრედ ჰიჩკოკი, ვივიენ ლი, გრეგორი პეკი და მრავალი სხვა ცნობილი პიროვნება იცავდა სასტუმროს ძველ სახეს. შედეგად, სასტუმრო მოდერნიზებული იქნა, მაგრამ შენარჩუნდა ორიგინალური არქიტექტურული სტილი. ალტ=სასტუმროს მთავარი გუმბათი|მინი|სასტუმროს მთავარი გუმბათი მსოფლიოს საზოგადოება განსაკუთრებით დაინტერესდა ცნობილი სასტუმროთი გასული საუკუნის 60-იან წლებში. სამყარო ჰიპების ტალღამ მოიცვა, დიდი ინტერესი იყო აღმოსავლეთის მიმართ. ამ წლების განმავლობაში სასტუმროს სტუმრობდნენ ჯორჯ ჰარისონი და ჯონ ლენონი, მიკ ჯაგერი, ჯინა ლოლობრიჯიდა და მრავალი სხვა.
1970-იან წლებში ტაჯ მაჰალის სასახლე გაფართოვდა. მას დაერთო თანამედროვე კოშკი, ოთახების რაოდენობა თითქმის გაორმაგდა.
მე -20 საუკუნის ბოლოს სასტუმროების ჯგუფი გაფართოვდა: ჯაიპურშ ი გაიხსნა ლეგენდარული რუმბას სასახლე, შემდეგ კი უდაიპურში ტბის სასახლე. დაგეგმილია ტაჯ მაჰალის ბრენდის კიდევ რამდენიმე სასტუმროს გახსნა.. 2009 წლის დასაწყისისთვის ჯგუფს ჰქონდა 57 სასტუმრო ინდოეთში და 13 სასტუმრო მსოფლიოს სხვადასხვა ქვეყნებში.
2008 წლის 26 ნოემბერს სასტუმრო გახდა მუმბაიზე ტერაქტის ერთ – ერთი სამიზნე. შენობა 4 ტერორისტმა აიღო ხელში. საერთო ჯამში, სასტუმროში 31 ადამიანი გარდაიცვალა, 250 ადამიანი გადაარჩინეს. მძევლების განთავისუფლების ოპერაციის დროს დაზიანდა სასტუმროს ცნობილი გუმბათი და გვერდითი ფრთა.
2010 წელს სასტუმრო აღდგა და ტურისტებისთვის გაიხსნა. ალტ=სასტუმროს შესასვლელი|მინი|სასტუმროს შესასვლელი 2010 წლის 6 ნოემბერს აშშ-ს პრეზიდენტი ბარაკ ობამა გახდა პირველი უცხო ქვეყნის მეთაური, ვინც სასტუმრო ტაჯ-მაჰალს ეწვია თავდასხმების შემდეგ. სასტუმროს ტერასიდან გამოსვლისას, ობამამ განაცხადა, რომ ”თაჯი იყო ინდოელი ხალხის სიმტკიცისა და გამძლეობის სიმბოლო". სასტუმროზე თავდასხმა ასახულია 2018 წელს გადაღებულ მძაფრსიუჟეტიან ფილმში Hotel Mumbai.
ნომრები
სასტუმროს ყველა ნომერი აღჭურვილია უკაბელო ინტერნეტით, ტელევიზორით სატელიტური არხებით, IDD ტელეფონებით, მინიბარებით და სეიფებით.
სქოლიო
კატეგორია:სასტუმროები ქვეყნების მიხედვით კატეგორია:სასტუმროები ქალაქების მიხედვით კატეგორია:მუმბაი
ჰატარ-უტი (ბუდაპეშტის მეტრო)
ხატარ-უტი (Határ út) — ბუდაპეშტის მეტროპოლიტენის სადგური. მდებარეობს მე-3 ხაზზე (ლურჯი) და შედგება 2 ბაქნისაგან. სადგური გაიხსნა 1980 წელს.
რესურსები ინტერნეტში
კატეგორია:ბუდაპეშტის მეტროსადგურები